CELEX: 62016CA0482
Language: sk
Date: 2018-03-14 00:00:00
Title: Vec C-482/16: Rozsudok Súdneho dvora (prvá komora) zo 14. marca 2018 (návrh na začatie prejudiciálneho konania, ktorý podal Oberlandesgericht Innsbruck – Rakúsko) – Georg Stollwitzer/ÖBB Personenverkehr AG (Návrh na začatie prejudiciálneho konania — Sociálna politika — Článok 45 ZFEÚ — Zásada zákazu diskriminácie na základe veku — Charta základných práv Európskej únie — Článok 21 ods. 1 — Smernica 2000/78/ES — Články 2, 6 a 16 — Referenčný dátum na účely kariérneho postupu — Diskriminačná právna úprava členského štátu vylučujúca zohľadnenie predchádzajúcich období služby dosiahnutých pred dovŕšením veku 18 rokov na účely stanovenia odmeňovania — Zrušenie ustanovení, ktoré sú v rozpore so zásadou rovnosti zaobchádzania)

14.5.2018   
            
            
               SK
            
            
               Úradný vestník Európskej únie
            
            
               C 166/10
            
         Rozsudok Súdneho dvora (prvá komora) zo 14. marca 2018 (návrh na začatie prejudiciálneho konania, ktorý podal Oberlandesgericht Innsbruck – Rakúsko) – Georg Stollwitzer/ÖBB Personenverkehr AG
   (Vec C-482/16) (1)
   
   ((Návrh na začatie prejudiciálneho konania - Sociálna politika - Článok 45 ZFEÚ - Zásada zákazu diskriminácie na základe veku - Charta základných práv Európskej únie - Článok 21 ods. 1 - Smernica 2000/78/ES - Články 2, 6 a 16 - Referenčný dátum na účely kariérneho postupu - Diskriminačná právna úprava členského štátu vylučujúca zohľadnenie predchádzajúcich období služby dosiahnutých pred dovŕšením veku 18 rokov na účely stanovenia odmeňovania - Zrušenie ustanovení, ktoré sú v rozpore so zásadou rovnosti zaobchádzania))
   (2018/C 166/12)
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Oberlandesgericht Innsbruck
   
      Účastníci konania pred vnútroštátnym súdom
   
   
      Žalobca: Georg Stollwitzer
   
      Žalovaná: ÖBB Personenverkehr AG
   
      Výrok rozsudku
   
   Článok 45 ZFEÚ, ako aj články 2, 6 a 16 smernice Rady 2000/78/ES z 27. novembra 2000, ktorá ustanovuje všeobecný rámec pre rovnaké zaobchádzanie v zamestnaní a povolaní, sa majú vykladať v tom zmysle, že nebránia vnútroštátnej právnej úprave, akou je právna úprava dotknutá vo veci samej, ktorá na účely odstránenia diskriminácie na základe veku vzniknutej uplatnením vnútroštátnej právnej úpravy, podľa ktorej sa na účely zaradenia zamestnancov podniku do platovej tabuľky zohľadňujú iba obdobia služby dosiahnuté po dovŕšení veku 18 rokov, so spätnou účinnosťou a voči všetkým týmto zamestnancom ruší tento vekový limit a umožňuje zohľadniť len prax získanú v podnikoch pôsobiacich v rovnakom hospodárskom odvetví.
   
      (1)  Ú. v. EÚ C 428, 21.11.2016.